Sklep Sveta

z dne 20. oktobra 1993

o sklenitvi sporazuma o sodelovanju pri varstvu obal in voda severovzhodnega Atlantika pred onesnaževanjem

(93/550/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 130s Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker prva dva programa Evropskih skupnosti o varstvu okolja [4] poudarjata, kako pomembno je, da se Skupnost ukvarja z onesnaževanjem morij na splošno, in predvidevata med drugim ukrepe Skupnosti za boj proti onesnaževanju zaradi prevoza in ladijskega prometa; ker programa navajata, da je varstvo morskih voda prednostna naloga, da bi se ohranila življenjsko pomembna ekološka ravnotežja;

ker tretji program Evropskih skupnosti o varstvu okolja [5] poudarja, da morajo biti organi oblasti zadevnih držav članic v primeru nezgode sposobni posredovati hitro, na usklajen način in z zadostnimi sredstvi;

ker četrti program Evropskih skupnosti o varstvu okolja [6] potrjuje, da nadzor nad onesnaževanjem zaradi razlitja nafte ostaja prednostna naloga in da onesnaževanje morja vedno bolj stopa v ospredje obravnave; ker program priznava, da je treba precejšnjo pozornost, tako kot nafti, nameniti tudi drugim nevarnim snovem, ki se prevažajo po morju;

ker peti program Evropskih skupnosti o varstvu okolja [7] na eni strani opozarja na potrebo po izboljšanju splošne pripravljenosti in sposobnosti za posredovanje v primeru naravnih ali tehnoloških nesreč in na drugi strani poudarja potrebo po izboljšanju sredstev za posredovanje zaradi večjih tveganj zlasti pri prevozih nevarnih snovi, kar konkretno vključuje potrebo po izboljšanju in razširitvi postopkov medsebojne pomoči;

ker se je Komisija v imenu Skupnosti udeležila pogajanj za pripravo mednarodnega sporazuma o sodelovanju pri varstvu obal in voda severovzhodnega Atlantika pred onesnaževanjem;

ker je bil kot rezultat teh pogajanj 17. oktobra 1990 v Lizboni sprejet Sporazum o sodelovanju pri varstvu obal in voda severovzhodnega Atlantika pred onesnaževanjem in podpisan v imenu Skupnosti;

ker ta sporazum zapolnjuje praznino glede severovzhodnega Atlantika na področju mednarodnih ukrepov za boj proti naključnemu onesnaženju morja, medtem ko za Baltiško morje, Severno morje in Sredozemsko morje že obstajajo večstranski sporazumi o sodelovanju v primeru naključnega onesnaženja morja;

ker je zaželeno, da Skupnost odobri Sporazum in da skupaj z državami članicami sodeluje pri uresničevanju ciljev, še zlasti ob upoštevanju Odločbe Sveta 86/85/EGS z dne 6. marca 1986 o vzpostavitvi informacijskega sistema Skupnosti za nadzor in zmanjševanje onesnaževanja morja in pomembnejših celinskih voda zaradi razlitja ogljikovodikov in drugih škodljivih snovi [8],

SKLENIL:

Člen 1

S tem se v imenu Evropske gospodarske Skupnosti odobri Sporazum o sodelovanju pri varstvu obal in voda severovzhodnega Atlantika pred onesnaževanjem, kot je bil sprejet v Lizboni 17. oktobra 1990.

Besedilo Sporazuma je priloženo k temu sklepu.

Člen 2

Predsednik Sveta v imenu Evropske gospodarske skupnosti deponira listino o odobritvi pri Vladi Portugalske, kot je predvideno v členu 24(2) Sporazuma.

V Luxembourgu, 20. oktobra 1993

Za Svet

Predsednik

A. Bourgeois

[1] UL C 56, 26.2.1993, str. 13.

[2] UL C 176, 28.6.1993, str. 211.

[3] UL C 201, 26.7.1993, str. 48.

[4] UL C 112, 20.12.1973, str. 1 in UL C 139, 13.6.1977, str. 1.

[5] UL C 46, 17.2.1983, str. 9.

[6] UL C 328, 7.12.1987, str. 23.

[7] UL C 138, 17.5.1993, str. 33.

[8] UL L 77, 22.3.1986, str. 33. Odločba, kakor je bila spremenjena s Sklepom 88/346/EGS (UL L 158, 25.6.1988, str. 32).

--------------------------------------------------